Appledore Lodge | LekkeSlaap
Appledore Lodge bied gerieflike selfsorgverblyf in Ramsgate. Dit is die ideale verblyf vir gesinne of 'n groep vriende wat op soek is na 'n wegbreek.
Die hoofhuis is op die boonste verdieping en het 2 slaapkamers. Die hoofslaapkamer het 'n dubbelbed en die tweede slaapkamer het 'n dubbelbed en stapelbeddens. Die badkamer word gedeel en is met 'n stort, wasbak en toilet ingerig.
Die oopplan-kombuis en -leefarea lei na 'n balkon. Die kombuis is toegerus met 'n mikrogolfoond, yskas, stoof, oond en tee- en koffiemaakgeriewe. Die balkon het 'n ingeboude braai.
Verder is daar ook 'n aparte kamer weg van die hoofhuis af met 'n ingeboude braai vir diegene wat lekker wil kuier.
Alhoewel daar nie toesluitmotorhuise is nie, is daar veilige parkeerplek vir 3 voertuie, op die perseel agter 'n toesluithek. Klein troeteldiere is welkom.
Die eiendom is 1 km vanaf die Ramsgate Butterfly Valley, die Waffle House en Ramsgatestrand geleë. Die Riverbend Krokodilplaas en Southbroom Gholfbaan is net 3 km hiervandaan.